  Анжелика Тихонова корреспондент Удмуртиысь спортсменка Ксения Лабыгина егитъёс пӧлын капчи атлетикая Россилэн первенствояз нырысетӥ луиз. Ӵошатсконъёс Кировын ортчизы. Со сярысь элькун тӧролэн но кивалтэтлэн пресс-службазы ивортӥз. Спортсменка барьеръёсын 60 метре бызьылонын нырысетӥ вуиз. Со дистанциез 8,05 секунд ӵоже ортчиз Со сяна, Ксения Лабыгина «Мастер спорта России Международного класса» разряд басьтыны куронъёсты быдэстӥз. Ми понна та бадӟым вормон, но со вылын ми ум дугдэ. Ксения туж мыло-кыдо, быгатонлыко спортсменка. Ас кужымезлы оскиз но гижысь-пиньысь тыршиз ке, со бадӟым вормонъёс басьтоз Алексей Куртеев, Ксения Лабыгиналэн тренерезКсения Лабыгиналэн азьланезлы ужпумез - Япониысь Токиоын ортчоно гужем Олимпи шудонъёслы пыриськон.  Тодэ вайытом, 2020-тӥ арын куарусёнэ спортсменка Россилэн первенствояз но чемпионатаз барьеръёсын 100 метре бызьылонын вормиз.  Тегъёс: Спорт Удмуртия Россия капчиатлетика  